open-index/open-wikipedia-markdown huggingface dataset:
De Panne

**De Panne** is e plekke en gemêente in West-Vloandern. Ze legt hêle in 't westn, an de kust.

## Etymologie
De naam De Panne komt van 't woord "dunepanne". E panne is e komvormige diepte in e dune.
E derde van ol de duunn in België legt in De Panne.  't Mêeste van die duunn ligt in 't nateurreservoat "De Westhoek" nevenst de Fransche grenze.  De latste joaren zyn de duunn mêer en mêer an 't toegroein.
600px|left

## Algemeen
D'r weunn bykan 10.000 menschn in De Panne. 
De gemêente oalt vele inkomstn uut 't kusttoerisme. 't Is gèn toeval dan der vele Fransche na doa goan op vakanse, want 't legt juste an de grenze mè Vrankryk. Nog ni zo lange geleen wos 't er oek vele traffiek vanuut Iengeland achter goekoopn toebak, moa da legt e bètje stille nu.
De Panne et e brêe strand. Da's ideoal voer e sport lik strandzeiln (lêge karretjes, woa da j' bykan plat in moe zittn, en met e zeil op).

In De Panne ku je wok Plopsaland De Panne vindn.

Ofbeeldienge:DePanne natuurreservaat.jpg|Natuurreservoat "De Westhoek"
Ofbeeldienge:Land Sailing De Panne 4.jpg|Strandzeilen


## Geschiedenisse
De Panne et in 't verleden otmets e grôte rolle gespeeld in nuze geschiedenisse
* 't Wos ier bevôorbeeld dat Leopold I, den êerstn keunink va België, voe 't êest voet an ground zette, op 17 juli 1831.
* De Panne wos oek e stiksje land da Duutsland in '14 - '18 nie koste bezettn. Karel Cogge, e sluuswachter, stelde vôorn om de dykn van 'n Yzer te deurbreken. E grôot stik land liep ounder woater en de Duutschers woarn d'ran voe de moeite.

## Dêelgemêentn
De gemeente De Panne telt twee deelgemeentes. An de zee ligt De Panne zelve. Drie kilometer meer noa 't binneland ligt Adiengkerke, langst de voart Nieuwpoort-Duunkerke.

De Panne grenst an die dorptjes of steedn:
thumb|300px|left|De Panne, dêelgemêentn en gebeurs. De gele gebiedn zyn bebowde kernen.

thumb|<center>Beeld van Pier Kloeffe in de duunn van De Panne
## Beziensweirdigheedn
:15px *Kyk noa [[Bouwkundig erfgoed in De Panne]]*
## Bekende (ex-)inweuners van De Panne
* Michiel Hendryckx: fotograaf
* Pier Kloeffe: visscher
* Caroline Van den Berghe: journaliste

## Externe koppelienge
*Website van de gemêente
Algemêen Nederlands

thumb|Nederlands in Europa
't **AN** es de ofkortienge vo **Algemêen Nederlands** of **Nederlands** in 't olgemeen. 't Es de officiële toale in Vloandern, Olland, Surinoame en d'Ollandsche Antilln. In 't Nederlands klappn ze van **Standaardnederlands**; in West-Vloandern zeggen ze doateegn **Schôon Vlams**.

Vroeger was 't er gin algemêne spellienge of toale, moa gelydelik is 't er een uniforme toale ountwikkeld gewist. 
De toale noemden ze 't *ABN*, wuk da stound vôor "*Algemeen Beschaafd Nederlands*". Da "beschoafd" werd loater weggeloatn, omda je doadeure zoe peizn da menschn die anders klappn nie beschoafd zoen zyn.

## AN in Vloandern
In 1864 werd d'Ollandsche spellienge van De Vries en Te Winkel officieel in België en Olland. Die spellienge van toen viend je nog were in et Woordenboek der Nederlandsche Taal.

E vernieuwienge van de spellienge werd by regeriengsbesluut ingevoerd in België in 1946 en in Olland in 1946. 

De officiële spellienge nu es die van 't Groen Boeksje. 't Bewoakn van da AN gebeurt deur de Nederlandse Taalunie, die in 1980 es ipgericht.

## Externe koppeliengn
* Taalunie
* Woordenlijst Nederlandse taal, beter gekend lik "Groene Boekje"
* OnzeTaal
Friedl' Lesage

**Friedl' Lesage** (5 januoari 1970) es e Belgische radjo- en tv-presentatrice, dochter van den tantist Lesage ut Ardôoie (mêer bepoald De Taske). Voader was ôok vôorzitter van de lokoale harmonie en vound 't belangrykste da zeun gasten moesten keunn: typen, zwemmn en klappen in 't publiek.
Friedl' volgde Woordkunst an 't Keuninklik Conservatorium van Antwerpen. Ze lêent eur stemme ôok vo van alles en nog wa.
Friedl's broere, Peter Lesage eit zynen eignen groep Moiano en es klavierspeelder by Flip Kowlier en Gabriel Rios. Gunther Lesage (1966) eit de Herman Teirlinck tonêelschole gevolgd. 

## Radioprogramma's en zenders
* Radio 2
* Studio Brussel
* De Nieuwe Weireld (Radio 1)
* 't Beste Moe Nog Kom'n (Radio 1)

## Tv-programma's
* 1997-1998: Studio.Ket (Ketnet)
* 2003: TV-gastn (TV1)

## Stemipdrachtn
* Jappe de muis
* Sterre in Finding Nemo
Vletern (West-Vloandern)

**Vletern**, of **Fletern**, (Nederlands: *Vleteren*) is e gemêente in de Westoek, in West-Vloandern. 
## Kernen
De gemeente Vletern bestoat uut drie landelikke dorptjes. De pleksjes Westvletern en Oostvletern liggn nevest mekoar, geschêen deur de Poperiengse Voart. In 't zuudôosten legt Woestn. Hêlegans in 't nôordn van Oostvletern, an den Yzer, legt 't klêne gehuchtje Elzendamme.

Ofbeeldienge:Onroerenderfgoed 31572 Oostvleteren.jpg|De Meesters Meuln, Oostvletern
Ofbeeldienge:Onroerenderfgoed 31625 Woesten.jpg|Kerke van Woestn

't Centrum van Oostvletern en va Woesten legt langstn de drukke verbiendiengsboane N8 tusschen Yper en Veurne. De gemeente et e totoale bevolkienge van oungeveer 3.700 iweuners, redelik gelykig verdêeld over de drie dêelgemêenten. De bevolkienge is wel an 't vermindern, met e doalienge van e grôte 10%, de latste drie decennia. Allêne in Woestn bluuft 't antal inweuners redelik gelyk, en 't is azo de grotste dêelgemêente gekom.

De gemeente Vletern grenst an de volgende dorptjes en steden:
thumb|300px|left|Vleteren, deelgemeenten en buurgemeenten. De gele stikkn zyn bebouwde kernen.

## Beziensweirdigheedn
:15px *Kykt noa [[Bouwkundig erfgoed in Vletern]]*
## Weetjes
* Wie Vletern zegt, zegt Trappist. De 'Sixtus' (Trappist Westvleteren) is deur de grotste kenners geprezen voe ze smoake. Ni te kope in cafés, wel te proevn in café De Vrede (juuste by d'Abdy).
Yzer (riviere)

|thumb|Yzer
|-
|[thumb|Yzer in [Roesbrugge]]
|-
|[thumb|Spoarbekken in [Sint-Joris, Nieuwpôort]]
|-
|thumb|Oavngeule van d'Yzermoundienge in Nieuwpôort
|-
|}
Den **Yzer** is e riviere in West-Vloandern en in Frans-Vloandern. 't Es êen van de drie strôomn in België die in zêe uutmoundn (d'and're twêe zyn de Schelde en de Moas) en 't es de êenigste strôome die in de Vlamsche Kust uutmoundt me da d'and're ulder moundienge in Olland ligt.

Den Yzer begunt in Vrankryk ten westn van Kassel en et officiël twêe broun'n, êen in Buusscheure en êen in Lederzele. J'es 78 kilomèiters lank en doavan lôopn der 45 deur West-Vloandern (e komt de provinsje binn in Roesbrugge). Den Yzer lôopt ounder andre deur Diksmude en komt uut in de Nôordzêe in Nieuwpôort. 

J'et e belangryke rolle gespeeld in den Êeste Weireldoorloge. De Duutschers wern gestopt in under ipmars omda de valleie van 'n Yzer ounder woater was gezet deur Karel Cogge. Den Yzertôorn in Diksmude erinnert an de rolle van de Yzer beist 'n oorloge.

De noame *[[Bachtn de Kupe]]*, verwyst noa de valleie va 'n Yser (de *kupe*). *Bachtn de Kupe* is dus olles da bachtn den Yser ligt (gezien van buutn de Westoek).
Koksyde

**Koksyde** (Nederlands: *Koksijde*) is e Belgische plekke en gemêente in de provinsje West-Vloandern. Koksyde ligt an de Vlamsche Kust. De gemêente et e goeie 22.000 inweuners in 't hèle.

## Geschiedenisse
In Koksyde zyn der begroafplekkn van de Morin gevoen. De "Morini" wos e stamme die ten tyde va Julius Caesar an de kust weunde in 't nôordn va Vrankryk en West-Vloandern.

De name "Cox-hyde" is vo 't êerst vermeld in 1270. Koksyde komt van de benaminge kokkels-yde, è woaterinham woar dat er veel kokkels zaatn. Kokkels: schelpn voe t'eten, hyde-yde: inham van de zêe.

Koksydenoars noemn ze dunn-ezels, da woarn muulezels die gebruukt woarn voe van alles en nog wa te sleurn en ook voe 't voak te vervoern an 't strange.

## Deelgemeentn
De gemeente Koksyde bestoat uut de deelgemeentn Koksyde, Ôostduunkerke en Wulpn. 't Oed centrum van Koksyde lig e kilometer of twee van de zee. An de zee is 't er e nieuw toeristisch centrum, Koksyde-bad, ountstoan. Meer noa 't oostn ligt in de deelgemeente Koksyde nog de parochje Sint-Idesbald, ter plekke beter gekend ounder de noame Baaltje. 't Centrum van de deelgemeente Ôostduunkerke lig ôok e groatn kilometer va zee, met Ôostduunkerke-Bad an de zee. E groatn vier kilometer noa 't binneland ligt de klene landelike parochje Wulpn.

Koksyde ligt teegn:

### Koarte
thumb|400px|left|Koksyde, deelgemeentn en buurgemeentn. De gele gebiedn zyn bebouwde kernn.

## Schone om te zien
:15px *Kykt noa [[Bouwkundig erfgoed in Koksyde]]*
* 'n Ôogn Blekker: e reservoat met d'ogste dune (33m) an de West-Vlamsche kust.   
* Ter Duunn: e musee woa da ze de geschiedenisse van de Cisterciënzers expliqueern die wundn in d'abdy van Oeze-Vrouwe-Ter-Duunn   
* 't Strand: by ebbe is 't tusschn 250 en 700 meters brêed
* 't Vliegpling, gekend van de SeaKings en de televisie-serie Windkracht 10.  
* De cinema *Studio Koksijde*, 'n ênigstn an de kust en eigentlik oek va 'n Westoek, butn de Kinepolis in Ostende.
* Hotel Normandie: een otel in de vorme van e bôot an de Keuninklike Boane, gebouwd deur d' architectn Laurent & Willy Bruggeman in 1936 (winnoare van de Vlaamse Monumentenprijs 2007)
* Manneken Pis van Koksyde

## Bekende menschn
* Elise Crombez: topmodel

## Trivioal
* De klemtone van de noame Koksyde legt op d'êerste lettergrepe. Vroag et moa an wien dat er wunt.

## Externe koppeliengn
* Website van de gemeente
* D'andere website van de gemeente en van 't baaldje
Gilwe

**Gilwe** es een dêelgemêente van Wervik. 

## Noame
Gilwe is e woaternoame, 't is enoemd nor e gilwe beke, dus no 't kleur dervan. Gilwe komt uut 't Germoans, van **gelwa*, in 't Oud-Nederlands bestoeg 't wôord *geluw* oek, nu koutn de mensn van Wervik & Wevelgem nog olsan van *gilwe* voun 't kleur. In de geschriftn is 't ol in 1085 te viendn, toune nog *Geleve*.
## Beziensweirdigheedn
:15px *Kykt noa [[Bouwkundig erfgoed in Gilwe]]*

Ofbeeldienge:Geluwe Sint-Dionysiuskerk.JPG|Sint-Dionysiuskerke
Ofbeeldienge:Geluwe Café Het Gouden Hoofd.JPG |Café 'Het Gouden Hoofd' by de kerke


## Attraksjes
't Verênigingslevn in Gilwe droait ip vulle toern: 
*De Jukte (jeugduus) organiseert were ulder Nachtn van de Jukte, een festival woar dat er mêer of 5000 meensn ip ofkommn.
*Begun december es 't er nen winterduatlon: êest lôopn, ton in vélo ryen en ton were lôopn. Olles gaat deure up Terant.
*Olle joare es 't er in oktober nen lôperkors deur de platse van Gilwe: Twèsn deur Gilwe. 
*Gilwe èt nen eigen website woarip daj noa nen internetradio keun lustern. 't Zyn mêestol reportages over 't Gilwske verênigingsleevn en de polletiek. Der stoan soms wok kollums ip van Wouter Deprez.

## Sport
*KSK Geluwe is e voetbolploeg uut Gilwe die angeslootn is by de KBVB, de Belgische voetbolbound, moa de minsen in Gilwe zeggn mêestol 'Eska'.  

## Bekende Gilwenoars
* Peter Bulckaen: acteur
* Carll Cneut: illustrator
* Wouter Deprez: kluchtigoard
* Remi Ghesquiere: componist

## Externe koppeliengn
*Site over Gilwe
*Twèsn deur Gilwe
*Site van ''De Jukte''
Kookloare

**Kookloare**  of **Ko'eloare**  (Nederlands: *Koekelare*) is e Belgische gemêente in de provinsje West-Vloandern. De gemêente lig nog juste in de Westoek en der weun oungeveer 8.000 menschn. De gemêente ligt ip e kilometer of achttiene van de zee, binn' den drie-oek Diksmude-Toeroet-Gistel. Buutn d'ôofdgemêente liggn der in Kookloare nog de dêelgemêenten Zande en Bovekerke. De Mokker is ook nog een aparte parochje binn d'ôofdgemêente.
thumb|left|<center>Dorpsstroate

## Noame
In 847 komt Kookloare voen 'n êeste kêe vôorn in e geschreevn vorme, toene nog *Coclars*. In de toale van de Frankn wult *coc* (*kook*) euvel zeggn en e *lars* (*loare*) is en oopn plekke in e nat bus.

## Parochjes en aliggende gemêentes
Bovekerke en Zande zyn dêelgemêentes die overtyd zelfstandig woarn, De Mokker is e parochje binn Kookloare-centrum. Voe de Katholieke Kerke zyn dat de parochjes Sint-Martinus (Kookloare), Sint-Gertrudis (Bovekerke), Sint-Andries (Zande) en den Illige Paster van Ars (De Mokker). Kookloare ligt in 't dekenoat Toeroet, e stik van 't Bisdom Brugge. 

Bronne :Streekplatform Westhoek. Socio-economische beleidsvisie & hefboomprojecten voor de Westhoek

De gemêente Kookloare grenst an de volgende (deel)gemeentjes:
thumb|300px|left|Kookloare, dêelgemêentn en gemêentn derround. De gele gebiedn zyn de bebouwde stikkn.

## Beziensweirdigheedn
:15px *Kykt noa [[Bouwkundig erfgoed in Kookloare]]*
The Last Post

thumb|left|Last Post Plechtigheid
thumb|Invitoasje voe de Last Post oender de Menepoorte
De **Last Post** is e muziekstik voe de trompette da gespeeld wordt bissen militaire herdenkiengn en begroaviengn voe dedie die esneuveld zyn in 'n ôorlog. Da wordt iedern dag ounder de Menepoorte in Yper espeeld, voe eerbetoon an de gesneuvelde uut 'n Êestn Weireldôorlog. Bissen 'n Twiddn Weireldôorlog zyn ze 'r mei moetn stoppn. Moar op 'n zelfsn oavend da de Pooln Yper bevryd addn van de Duutsche, en ze de gewunte were opepakt, ouk ol woarn ze toen nog an 't vichtn in ander dêeln van Yper. 

't Stik is dikkers verward me 't muziekstik da olle joare op 'n vierdn van mei espeeld is vo de twêe minuutn stilte bissen de Dôodnerdenkieng op 'n Dam in Amsterdam.

Ze sluutn The Last Post osan of mei de voorlezienge van de *[[Ode of Remembrance]]*. 

## Externe koppelienge
*Last Post Association

frame|left|De eeste nootn van the Last Post
Ichtegem

**Ichtegem** is e Belgische gemêente in de provinsje West-Vloandern.  In 't hele weunn der oungeveer 13.000 menschn in de gemêente.
Beist de wedstryd de Rounde van Vloanderen (2006) was Ichtegem 't 'Dorp van de Rounde'.
In Ichtegem en ze de noame va *gordynekykers*. Da komt omda z'êest iedereen zittn te bekykn vôo da ze der tegen klappen.
't Groot verdriet van Ichtegem is de fuzie mè Eernegem. Ichtegem goeng veel beter tegoare mè Wyndoale, mo Toeroet a liever Wyndoale by under en toun en z'Ichtegem tegoare gesmeetn mè Eernegem. Mo dee twee klappen nie me mekoar en me da ze à peu près even grôot zyn, is dat u grôot probleem.

## Dêelgemêentn
Grôot-Ichtegem bestoat uut de deelgemêentn Ichtegem, Eernegem en Bekegem.

Ichtegem grenst an de volgende dorpn:
thumb|250px|left|<center>Ichtegem, deêlgemeêntn en gebeurs. De gilwe gebiedn zyn bebouwd.

## Beziensweirdigheedn
:15px *Kykt noa [[Bouwkundig erfgoed in Ichtegem]]*
thumb|left|<center>Sint-Michielskerke

## Bekende Ichtegemnoars
*Stive Vermaut: veelbelovende coureur, jammer genoeg te vroeg gestorvn
* Irénée Duriez: is e beeldouwer.  Je boetseert en têeknt vrouwelikke figeuren. Je modelleert klassieke, realistische beeldn in was die toun in brons gegootn wordn.
* Filip Bisschop: ne ferme goê têeknoare. E bitje hlik Duriez têeknt'n ook vele vrouw'n, moar heel gestileerd. Je werkt eignlik assan met oetskole.

## Externe koppelienge
*Website van de gemêente
Ooglee

**Ooglee**  (Nederlands: *Hooglede*) is een Belgische gemêente in de provinsje West-Vloandern. Buutn Ooglee zelve is 't er nog êen dêelgemêente, Gits en 2 parochies: Sleihoage en De Gête. In 't hele weunn der bykan 11.000 menschn in de gemêente. Ooglee ligt centroal in de provinsje, juste te noordwestn van Roeselaore.

## Groendgebied

:Bron: website Ôoglee

De gemeente Ôoglee ligt teegn:
thumb|300px|left|Ôoglee, dêelgemêentn en gemêentn die derteegn liggn. De gilve plekkn zyn bebouwde kerns.

## Bezienswoardigheedn
:15px *Kykt noa [[Bouwkundig erfgoed in Hooglee]]*
*In 2007 gienk et Weireldkampioenschap cyclocross deure in Ooglee.
*'t Duuts militair kerkof van Ooglee is êen van de viere in de Vloanders:

Ofbeeldienge:Hooglede Duitse militaire begraafplaats Kruisgroepen.JPG|Duuts militair kerkhof in Hôoglee
Ofbeeldienge: Hooglede Duitse militaire begraafplaats Erehal 01.JPG|Erehalle ip 't kerkhof
Ofbeeldienge:Hooglede Duitse militaire begraafplaats Mozaïek 02.JPG|Mozaïek


## Externe koppelienge
*Officiëlen website
Zilleghem

**Zilleghem** (Nederlands: *Zedelgem*) is e Belgische gemêente in de provinsje West-Vloandern. Buutn Zilleghem zelve zyn d'r nog de dêelgemêentn Erdryke, Loppem en Veldegem. In 't hêle weunn d'r mêer of 21.500 menschn in de gemêente.

In dêelgemeente Zilleghem zyn d'r twêe parochies: Sint-Laurentius en Sint-Elooi. De wyk round Sint-Laurentius is "De Platse", de wyk round Sint-Elooi is "De Lêeuw".
## Beziensweirdigheedn
:15px *Kykt noa [[Bouwkundig erfgoed in Zilleghem]]*
Middelkerke

**Middelkerke** is e Belgische gemêente in de provinsje West-Vloandern. De gemêente ligt langs de Vlamse kust en in de Polders. 

In de Middelêeuwn lag Middelkerke in 't middn van een eiland, genoamd *de Ploate*. An de westkant (an 't *west ende*) lag Westende en in 't oostn lag Ostende (an 't *ôost ende*). De polder achter 't eiland liep allene by springty ounder, twêe kêeren te joare. Deur d'inpolderienge kwam de Ploate an 't vasteland te liggn.

En pogienge om klêne dorptjes in en grôter Spermalie te fuseren, wird met de grôte fusie van Middelkerke oungedoan gemakt.

## Dorptjes
Buutn Middelkerke zelve zyn der nog verschillnde dêelgemêentn. Middelkerke zelve, Westende en Lombardsyde liggn an de zee, Leffienge, Mannekensvere, Schore, Sint-Pieters-Kapelle, Slype en Wilskerke liggn in de Polders.

(*) Westende en Lombardsyde tegoare gesmeetn
(**) Slype, Mannekensvere, Schore en Sint-Pieters-Kapelle ('Spermalie') tegoare gesmeetn

Sichtend de fuuzjes strekt de gemêente Middelkerke em uut toet bykan tien kilometers in 't binneland, en grenst azoa a verschillende gemêentn:
thumb|350px|left|Middelkerke, dêelgemêenten en buurgemêenten. De gele gebiedn zyn bebouwde deeln.

## Wuk es 't er te ziene
:15px *Kykt noa [[Bouwkundig erfgoed in Middelkerke]]*
* De stanbêelden van verschillige stripfiguren lik Jommeke, Suske en Wiske, Lucky Luke, Kiekeboe, Nero, ...
* De droenkepit: e drinkwoaterreservoir die hêel skuns es kommn te liggn
Stoan

**Stoan** (Stoadn)  (Nederlands: *Staden*) is e Belgische gemêente in de provinsje West-Vloandern.  Der weunn oungeveer 11.000 menschn.

## Dêelgemêentn
Buutn Stoan zelve zyn der nog de dêelgemêentn Nieuwkerke en Rôzebeke. Ôok de parochies Vuufweegn en Sleioage liggn langs de grenze van de gemêente.

De gemeênte Stoadn grenst an:
thumb|left|Stoan, deelgemêentn en gemêentn die derby liggn. De gele gebiedn zyn bebouwde kernn.

[thumb|left|<center>Oudn [yzerweg van de vroegere lyne Toeroet-Kortemark-Yper in Stoadn]]
## Beziensweirdigheedn
:15px *Kykt noa [[Bouwkundig erfgoed in Stoadn]]*
Folk Dranouter

**Folk Dranouter** es een muziekfestival in Dranouter (dêelgemêente van Euvelland). 't Es êen van de grotste folkfestivals van Europa en 't bestoat ol sedert 1975, wannêer dat et ountstoan es uut de folkclub "De Zon". 't Wordt mêestal g'houdn in 't êeste weekend van ogustus.

Folk Dranouter wil mêer zyn dan allêne moa een muziekfestival. Der is vele aandacht vo speelgeleegneid vo kinders en butenanimoatie. Noast klassieke muziekpodia, vind je der ôok kluchtigoards.

## Geschiedenisse
De êeste kêe ging et festival deure in de joungnsschole. 't Wos een êendagsfestival mè 8 groupn en 300 festivalgangers. In 1977 zyn ze begonn me de tentn te gebruukn. Vanof de joarn '80 kreegn ze 't moeilyk, omda de folk nie mêe ansloeg by de jeugd. Ip 't ende van de joarn '80 veranderde olles: de programmoatie weirdt uutgebreid noa olle sôortn weireldmuziek, en ze woarn nie mêe vys va 'grôte noamn'. Ondertussn kreeg de folk were anhang by de jeugd, en groeide et festival uut tot êen van de grôotste in België. Ze woarn ôok êen van de êeste festivals om voo mêer randanimoatie te zorgn, gelyk speelplings voo de kinders, en ein doarmee nen trend gezet. 

## Programma 2009
* Vrydag 7 ogustus: Yevgueni, Richard Thompson, Flip Kowlier & Harmonie Ypriana, K's Choice, Flogging Molly, Selah Sue,...
* Zoaterdag 8 ogustus: Sioen, Novastar, Travis, Venus In Flames, Jasper Erkens,...
* Zundag 9 ogustus: Piv Huvluv, Milow, The Chieftains, Bart Peeters,...

## Programma 2008
De belangrykste noamen in 2008: 
* Vrydag 1 ogustus: De Dolfijntjes XXL, Tori Amos, Isabelle A, DJ M'sieur cRock, Vitalski
* Zoaterdag 2 ogustus: Gabriël Rios, Suzanne Vega, Ozark Henry, Zjef Vanuytsel, Balthazar, DJ BOB, Axl Peleman
* Zundag 3 ogustus: Laïs, Boudewijn de Groot, Arsenal, DJ Dolores, Loreena McKennitt

## Programma vôrige joarn
* 2007: o.a. Absynthe Minded, Admiral Freebee, Bart Peeters, Sinéad O' Connor, Yevgueni, Levellers, ...
* 2006: o.a. Luka Bloom, Hooverphonic, Gunter Lamoot, Spinvis, Gabriel Rios, John Cale, Lambchop, Emmylou Harris, Jamie Cullum, Daan
* 2005: o.a. Arsenal, Monza, Buena Vista Social Club, Flip Kowlier, Lou Reed and Mike Rathke, Marianne Faithfull, Yevgueni, The Proclaimers, Novastar ...
* 2004: o.a. Starsailor, Arid, Laïs, De Mens, Kadril, Etienne met het open verhemelte, Piv Huvluv, Marino Punk, Freddy de Vadder & de bende van Miènde...
* 2003: o.a. Admiral Freebee, Levellers, Flip Kowlier, Hooverphonic, Arno, Gabriel Rios, Kamagurka, Gili, Gunter Lamoot, Two Russian Cowboys, De Dolfijntjes
* 2002: o.a. Patti Smith, K's Choice, Ray Davies, Zita Swoon, Ozark Henry, Thé Lau, Willem Vermandere

## An de zêe
D'r is, van dezelfste organisoasje, oek e versie an zêe: Dranouter aan Zee.

## Externe koppelienge
* Officieeln website
Sjette

**Sjette** (*sjèite, breiwulle*) is droad gemakt vo mee te breien. D'oude Fransche noame vo breiwulle is *sayette*.

Traditioneel was sjette surtout gemakt van wulle, moar er bestoat ôok sjette met êen of mêerdre groundstoffn lik vlas, hennep, katoen, zyde, viscose, acryl, polyester, polyamide. Vôorbeeldn van 't gebruuk zyn: ne sjettne boai, een sjettne mutse of toappe, enzovôors.

## Figeurlik
In de figeurlikke betêeknisse klappn ze van: *ie gaf sjette*, *me mostn sjette geevn voer ip tyd te zyn*. In et AN spreekn ze van *katoen geven*. Met andre woordn: joun beste doen, sprintn, goed avveseern, buzze geevn, slunse geevn. 

"Sjette" verwyst hier noa de lonte in wulle of katoen van een olielampe. Deur lonte te geevn wordt de vlamme grotter.

Der bestoat ôok een woordspelienge die zegt: *Een [[schoap]] gift wulle en nen buk gift sjette*, moa da latste sloat up etwod anders.

## Referensjes
Freize

E **freize** of **freze** (Kortryk) is e sôorte fruut uut de familie van de rôozn. In de biologie zyn de kleine zoadjes den echte vrucht, en is et roo sappig deel de opgezwolln blombodem, woadeure dat dadde eigentlik e schynvruchte is. Buutn de geweune freezn, groein der by nuus in 't wilde nog 2 sôortn freezn: de busfreze (Fragaria vesca) en de zeldzoame grôte busfreze (Fragaria moschata). 

## Noame
't Wôord "freezn" is een typisch vôorbeeld van e West-Vlams word dat eigentlik overgepakt is uut et Frans: een freze es in 't Frans *fraise*. 

## Geschiedenisse
In 'n Broonstyd aatn de menschn ol freezn, mo 't is mor in de 14ste êeuwe dan der freezn vanuut 't wilde in ovetjes ezet zyn. 't Wos toune nog surtout voun ze schônigeid en voun ze geneeznde krachtn. 't Is nog mor e goeie 200 joar dan de freezn lik of da me ze nu kenn, bestoan deur olle sôortn krusiengn tusschn Europeesche (zochte) en Amerikoansche (arte) sôortn.  

## Groei
Freezn kunn nunder up twêe maniern vôortplantn: me nunder zadjes (die an de freze angn) of met uutlopers.  

## Gebruuk
left|thumb|Getrokkn freizn
Freezn zyn zoete vruchtn die styf in de smoake volln van de mêeste menschn. A 't sezoen van de freezn begunt (van meie vors), zie je overol in de provinsche plakkatjes angn met e freze up. Je kut toune de freezn rechte van 'n boer koopn, nog ossan de beste maniere voun ze leevnde ves te krygn. De freezn die in 'n wienkel liggn, zyn mêestol etrokkn an ze nog groene zyn of kommn uut buutnland (surtout Spanje), woadeure dan ze verre van ves zyn.

Freezn kuj geweune upeetn lik of dan ze zyn, mo 't zyn oek vele menschn die der ofwel bloemsuker ofwel choklasowse updoen. E rype freze et eigentlik nietnt nôdig, want ze zyn zoete enoeg van nunder eign.

Vodder van de reste zyn freezn gebruukt voun geleie van te moakn of voun up fruut- of frezetartjes te leggn. 

## Kwêek

Freezn zyn ol ier ekwikt in sirrn, ounder plastiek of geweune buutn. Frezeboern gebruukn nôois twi kirs dezeste plantn, ieder joar zettn ze nieuwe omdan de freezn ieder joar e bitje klinder kommn. 

## Ploagn en ziektn
Buutn olle sôortn ziektn, is er oek vele fernient die fret an de plante zelve of ander freezn. Vôorbeeldn zyn kevers, zworte miern, slekkn en zest muuzn en veugels.
Freze (alloam)

thumb|480px|E bank voe te freezn
E **freze** is e sôorte alloam voe metoal of out te bewerken. De freze is e sôorte bêetl die roundroait voe profieln of uutspoariengn in e werkstik te moak'n.

Er zyn nog andre sôorten van freezn en freze kan ôok nog andre betêkenissen ein.
Freze

* e **[[freze (alloam)|freze]]**, e soart alloam voe out of metoal te bewerkn
* e **[[freze (landbouw)|freze]]**, groundbewerkingsmaschienn vôoral voe de bovenloage te vermoaln (tarmac, eirde, groensels, oogstresten, maîsstengels, wortels, stroenkn, ...)
* e **[[freze (fruut)|freze]]**, e sôorte fruut
Gistel

**Gistel** (somtieds ook uutgesprookn ols: *Gistle*) is e Belgische stad en gemêente in de provinsje West-Vloandern. Buutn Gistel zelve, zyn der nog de deelgemêentn Moere, Snoaskerke en Zevekote. In 't hele weunn der e grote 12.000 menschn in de gemêente.

Ofbeeldienge:Church of Gistel.jpg|Kerke van Gistel
Ofbeeldienge:Gistel - Abdij Ten Putte 1.jpg|Abdye Ten Putte


E belangryk joarliks evenement in Gistel is de Godelieveprocesje, round d'Illige Godelieve van Gistel. 't Godelieveklôoster, of Abdy Ten Putte, is e bekende bedevoartsplekke.

Gistel is bekend gewordn deur twêe coureurs: Sylvère Maes die de Rounde van Vrankryk è gewoen in 1936 en 1939, en Johan Museeuw, die in de joaren 90 een van de beste eendagscoureurs was.

André Denys, provinciegouverneur van Ôost-Vloandern gewist, is ook geboren en getogen in Gistel.
## Dorptjes
Buutn de stedelikke hoofdgemeente Gistel liggn der ip 't groundgebied ôok de landelikke deelgemeentn Moere, Snoaskerke en Zevekote. Moere en Zevekote woaren zelfstandige gemeentn toe voorn 1971; Snoaskerke is in 1977 e stik va Gistel gewordn.

De gemeênte Gistel grenst an:
thumb|350px|left|<center>Gistel, deêlgemeênten en gebeurs. De gilwe gebiedn zyn bebouwd.

## Beziensweirdigheedn
:15px *Kykt noa [[Bouwkundig erfgoed in Gistel]]*
Leie

De **Leie** (Nederlands: *Leie*, Frans: *Lys*) is e riviere in België en Vrankryk. De Leie begunt in 't noordn van Vrankryk, in Lisbourg, en lopt ton noa België en endigt in Gent in de Schelde.

## Tracé van de Leie
Van Ermentiers toe Mêende vormt de Leie over 24 kilomeitrs de grenze tussn België en Vrankryk. De Leiestreke et nu voerol toeristische troevn, woa dat in 't verleedn surtout economisch wos. De Leie komt were belangryker omdat er ne nieuwe deursteek gepland es tot diepe in Vrankryk, dat er verschillige Leietracés gerecht, erleid en verdiept zyn, de rivierscheepn langst om grôter meugn zyne en dat riviertransport were ipgewoardeerd wordt voe ecologische redens en verminderde wegbelastienge.

## De goudne riviere by de vlaskwêek
Tot in de joarn 1960 wast'er styf veel kwêek van vlas langst de bôorden van de Leie. Da was omdat er letter kalk en yzer in de Leie zit en doadeure de Leie ideoal wa vo da vlas te rôotn. Precies deur da proces kreeg de Leie een goudachtig kleurtjen en kreeg et, den tebinst historischen, bynoame: "The golden river". In Kortryk es ter en "Gouden Rivierloane en -wyk".  

## Ofbeeldiengn

Lisbourg1.jpg|De brounne van de Leie in Lisbourg.
Lisbourg6.jpg|Et "handvest van de Leiestreek" by de Leiebronne in Lisbourg.
Wervik - Leie.jpg|Wervik an de Leie
KortrijkBroeltorens.JPG|De Broeltôorns te Kortryk
Zunnebeke

**Zunnebeke** (officieel Nederlands: *Zonnebeke*) is e gemêente in West-Vloandern. D'r weun mêer of 12.400 menschn.

## Dêelgemêentn
Beseloare, Gilleveld, Passchendoale en Zandvôorde.

## Geschiedenisse
* Zunnebeke ed e lange geschiedenisse. In de joarn 1100 wos 't er e gekende abdy van de poaters Ogustynn die floreerde tout an de Fransche Revoluusje (1789).

* In 1833 wos Jean-Augustin Brel burgemêestr van Zandvôorde. Lik ol de bourgeoisie klapp'nde bykans ollêne moa Frans. Ze zeune, Romain (6 februari 1883 - 8 januari 1964) zette in 1911 an noa de Congo vôor e commerce firma. In 1929 in Schoarbeek kreeg'tie de zeune Jacques Brel die loater as chansonnier êen van de beroemste belgen kwam.

* In '14 - '18 wos 't dorp êlegans kapot geschootn e gebombardeerd. Bykan hêel de prochie wos tou gevlucht na Vrankryk. Mor achter d'n Ôorlog ezzen 't were opgebouwd. 
left|thumb|Zunnebeke achter 'n Eestn Weireldoorloge, of wuk dat er nog van overschoot.

## Bezienswoardigheedn
:15px *Kykt noa [[Bouwkundig erfgoed in Zunnebeke]]*
*Uze-Vrouwekerke uut 1924 van architect Huib Hoste, d'êeste modern gebouwde kerke va België.
*Gemêenthuus uut 1925.
*Nunnebusschn.
*Polygonebus.
*Kastêel van Zunnebeke, in d' 18ste êeuwe d' abtsweunste van de vroegere  Augustynerabdy, vernield binst den oorloge en hêlegans nieuw gebouwd in 1924 ip 't kastêeldomein. In 't kastêel is sedert april 2004 't *Memorial Museum Passchendaele 1917* ingericht.

Ofbeeldienge:Poortgebouw kasteeldomein Zonnebeke.JPG|Pôortgebouw van 't kastêeldomein van Zunnebeke
Ofbeeldienge: Kasteel van Zonnebeke.JPG|Kastêel van Zunnebeke woa da 't *Memorial Museum Passchendaele 1917* ingericht is
Ofbeeldienge: Bijgebouwen kasteel Zonnebeke.JPG|Bygebouwn van 't kastêel

*In de gemêente Zunnebeke zyn der vele Iengelsche kerkoovn lik Polygon Wood en Tyne Cot cemetery.
## Bekende Zunnebeeknoars
*Tom Coghe: gitarist van Goose

## Extern koppelienge
*Website va de gemêente
Ôostduunkerke

**Ôostduunkerke** (Nederlands: *Oostduinkerke*) is e dêelgemêente va Koksyde.

't Strand van Ôostduunkerke is by lêeg woater e kilomeiter brêed.

## Beziensweirdigheedn
:15px *Kykt noa [[Bouwkundig erfgoed in Ôostduunkerke]]*
* An 't strange ku je nog visschers te peirde zien; ze visschn achter geirnoars, moar eigentlik is da geweune en attraksje voe de toeriestn.
* Nationaal Visserijmuseum
* Museum Sleutel en Slot: in d'oude fabrikke van Litto, bekende sleutelmoakers
[thumb|left|De Wittn Burg, e [dune in Ôostduunkerke]]
Gemêente

E **gemêente** is e e verzoamelienge van dorpkes of steden die tope lokaal bestuur èn. E gemêente is mêestal 't lêegste niveau in 't politiek bestuur. 

In België liggn ip de niveaus boven de gemêente achterêenvolgens 't arroundissement, de provinsje, 't gewest en de federoale stoat. Deur vroegere erindelienge va de gemêentn bestoan vele gemêentn nog uut dêelgemêentn, moa dedie wordn nie apart bestuurd.
Arroundissement

Een **arroundissement** is e bestuurlik gebied in e land. 't Woord komt uut 't Frans en wilt letterlik  *ofroundienge* zeggn.

In België zyn der bestuurlikke, gerechtelikke en kiesarroundissementn, die dikkers 't zelste groundgebied èn moa nie oaltyd.
* Der zyn 43 bestuurlikke arroundissementn. Dedie zyn e bestuursniveau tussn de gemêentn en de provinsje.
* Der zyn 27 gerechtelikke arroundissementn.
* De kiesarroundissementn woarn overtyd de kieskriengn voe de parlementsverkieziengn; loater zyn doa de provinsjes voe gebruukt.
Provinsje

E **provinsje** is e dêel van e land da z'n eign regionale regerienge èt. Nie olle landn gebruukn de noame "provinsje". Andere landn gebruukn noamn, gelik departement, oblast,... voe regionale bestuursniveaus. En sommigte klêne landn èn gin bestuursniveau ni mè tussn de stoat en de gemêentn.

In Vloandern en de Woalen liggn de provinsjes qua bestuursniveau tussn de gemêente en 't gewest. In 't Brussels Hoofdstedelik Gewest zyn der gin provinsjes. An 't hoofd van e provinsje stoat in België ne gouverneur.

## Zie ook
*Belgische provinsjes, voer een overzicht van de provinsjes in België
*Hollandsche provinsjes
*Italioansche provinsjes
*Spoansche provinsjes
Diego Maradona

**Diego Armando Maradona** (Buenos Aires, 30 oktober 1960 - 25 november 2020) was ne foetboller uut Argentinië. 

Styf vele supporters vienn Maradona, tope mi Pelé, de besn die der bestoan et. E speelde ounder ander by Boca Juniors, FC Barcelona, SSC Napoli en FC Sevilla.

Op 't WK van 1986 kwam 'n mè Argentinië weireldkampioen. De FIFA riep nem uut toet d'n besn van 't toernooj. En et oek twi kêers kampioen van Italie espeeld mi SSC Napoli, de club uut Noapels. 

Nog bissen ze carrière pakte Maradona cocaïne en ander smeirlaprie. E wos ol an de mollige kant, mor at ’n stopte, wos ’n hêle tunnetje round. Loater perbeerde ’n em e bitje te erpakkn, onder meer as traineur van 't nationoal elftal en as ounder-vôrzitter van Boca Juniors, de club va zyn erte. De probleemn mie zien gezound'eid 'ielden pertang an en ip de 25e november 2020 storf 'n an 'n ertstilstand.
Wiengne

**Wiengne** (Nederlands: *Wingene*, oude schryfwyze: *Wyngene*) is e Belgische gemêente in de provinsje West-Vloandern. Buutn d'hoofdgemêente Wiengne zyn der nog de dêelgemêentn Zwevezêle en Ruuslee. Der weunn e grôte 20.000 menschn in 't g'hêle. 

In 't landelik gebied van Wiengne liggn nog twi klêne dorpn, de parochies Sint-Jan en Wildenburg. In 't ôostn van Zwevezêle ligt de parochie den Hille.

De gemêente Wiengne grenst an de volgende dorpn en gemêentn:
thumb|300px|left|Wiengne, dêelgemêentn en omliggende gemêentn. De gilwe gebiedn zyn bebouwde komme.

Der zyn veel bossn surtout al de kant van 't Blauwhuus en de boane noa Beirnem ip, en round Sinte Pier (Sint-Pietersveld). Der zyn tefrente nieuwe verkoaveliengn bygekommn woa da veel jounge mensn zyn kommn weunn.
## Beziensweirdigheedn
:15px *Kykt noa [[Bouwkundig erfgoed in Wiengne]]*

## Brôodwinnienge
Wiengne èt al altyd vrêe veel zwyns g'èd moa da's neuj al vrêe geminderd. Z'en ôok ne kêe de zwynepeste g'èd. Moa 't is neuj al ênigte joarn dat de zwyns gêenen Euro mêe stoan, en de boern zegn da ze doar nie mêer kunn an verdienn, en 't zyn d'r al veel van uutgeschid.

Z'èn in de plekke veel joung' industrie by gekreegn. Nog mo ves 'n nieuwe verkoavelinge ip den Hille mè van alle sôorten industrie. 't En wok altyd veel bouwoundernemers gewist en meubelmoakeryen.

## Toale
Guido Gezelle's moedertoale was 't Wiengens, want z'n moedre (Monica Devryze) was van Wiengne.

## Externe koppelingn
*Website van de gemêente Wingene
*Inventaris onroerend erfgoed
*Website van heemkundekring Wingene
Wevelgem

**Wevelgem** is e Belgische gemêente in de provincie West-Vloandern. In 't hêle weun'n der azo mêer dan 31.000 mensn in de gemêente. De gemêente ligt teegn Kortryk, en is doadeure vrêe verstedelikt gerakt.

## Kernen
Wevelgem et drie dêelgemêentn. Butn Wevelgem zelve liggn der in de gemêente nog de dêelgemêentn Gullegem en Môorsele. De drie zin va melkander geskjièdn deur den A17 en den A19, die verre gelik lwopen de dêelgemêentegrenzn.

## Bezienswoardigeedn
:15px *Kykt noa [[Bouwkundig erfgoed in Wevelgem]]*
* De neoromoanse Sint-Hilariuskerke, ip de platse van Wevelgem, van round 1880-1882
* De De Tresekeskerke in de Sint-Theresiaparochje, e bitje in 't westn van 't centrum, langs de boane noa Mêenn.
* 't Sint-Pauluscollege, wos et Joegoslavisch gebouw van ip den Expo '58, es nu e middelbaere skole
* Idder joar op e zundag, 'n arrivée van de koers Gent-Wevelgem.

Image:Wevelgem - Sint-Hilariuskerk 1.jpg|Binnryen va Wevelgem via Menenstraat
Image:Wevelgem - Sint-Hilariuskerk 3.jpg|Sint-Hilariuskerke


Image:Wevelgem - Sint-Theresiakerk 1.jpg|Sint-Theresiakerk an de Menenstraat
Image:Wevelgem - Sint-Theresiakerk 2.jpg|Sint-Theresiakerk


## Bekende Wevelgemnoarn
*Annelien Coorevits, Miss België 2007, moa weunt nu in Wytschoate
*Camille Dhont, zangeresse en actrice
*Aagje Vanwalleghem, turnster
Môoslee

**Môoslee** of **Môorslee** (Nederlands: *Moorslede*) es n Belgische gemêente in de provinsje West-Vloandern. Môoslee èt 'n dêelgemêente (Deisel) en Slyps es wok 'n prochje in de gemêente. In 't hele weunn der e goe 11000 minsn in de gemêente.

## Kernen
De gemêente Môoslee et twêe officiële dêelgemêentn Môoslee zevve en Deisel. Doabuutn ej ip 't groundgebied nog en aparte parochie, Slyps.

:Bron: Gemêente Môoslee

De gemêente Môorslee ligt teegn:
thumb|250px|left|Môoslee, dêelgemêentn en buurgemêentn. De gele gebiedn zyn bebouwde kernn.

## Bezienswoardigheedn
:15px *Kyk noa [[Bouwkundig erfgoed in Môoslee]]*
*Lievensmuseum: met istorische films, foto's, 'n beeldmontoage, ... es 't er 'n beeld geschets van 't leevn van Poater Lievens

## Bekende Môosleenoars
* Davy Commeyne, cyclocrosser
* Marc Dessauvage, architect
* Emiel Jacques, kunstschilder
* Patrick Lefevere, coureur en sportdirecteur
* Poater Lievens, missionoaris
* Delfine Persoon, weireldkampioene boksn
* Cyriel Van Hauwaert, coureur
* Dimitri Vantomme, zanger

## Externe koppeliengn
* Website van de gemêente 
* 't Lievensmuseum
Bevolkienge

De **bevolkienge** betekent olle mensn die in e bepoald land, stoat of gebied weunn. Da wordt ook wel *populoasje* of *inweuners* genoemd. Dikkers wordt 't begrip bevolkienge tôpe mè 't inweuneroantal gebruukt voe ' aantal inweuners were te geevn.

E bevolkiengsdichtheid gift an oevele menschn of organismen da'n der ip e bepoalde ippervlakte-eenhied leevn.
Bevolkiengsdichtheid

De **bevolkiengsdichtheid** is de veroudienge tussn 't antal inweuners en d'ippervlakte van e bepoald topogroafisch gebied. 't Wordt meestal were gegeven in oantal inweuners per vierkante kilometer.
Ippervlak

Een **ippervlakte** of **ippervlak** is e grôoteid die were gift oe groat dat e twi-dimensionoal gebied is. Da kan d'ippervlakte zyn van e twi-dimensionoal gebied, mo wok van e drie-dimensionoale vorm. 't Ippervlak wordt ook wel *grotte* genoemd, surtoet a't goat over percelen.

Den SI-eenied van ippervlak is den vierkante meter, afgekort m². Dien is ofgeleid van de SI-eenied voe lengte, de meter. Moar ot over d'ippervlakte goat van ground (bouwground, boereland,...) gebruukt men dikwils centiare (1 x 1 = 1 vierkante meter), are (10 x 10 = 100 vierkante meter) en ectoare (100 x 100 = 10000 vierkante meter).

## Formules
D'ippervlakte kan azo wordn bereeknd:
::\int dA (2D-ippervlak)
::\iint dA (3D-ippervlak),
woabie da'j over 't ippervlak moe integreern.

Verschillnde meetkundihe figuren die vele vôornkommn èn simpele formules voe d'ippervlakte te berekenn.
### 2D
D'ippervlakte van e poar twi-dimensionoale vôorwerp'n:
*'t Ippervlak van e vierkant: lengte × lengte
*'t Ippervlak van e rechtoek: lengte × bridte
*'t Ippervlak van e rute: ogte × bridte
*'t Ippervlak van e drieoek: ½ × boasis × ogte 
**d'ippervlakte ku'j ook met de formule va Heron berekenn.
*'t Ippervlak van e cirkel: π r2 (woabie da r de stroale van diene cirkel is) of ( π × D² ) / 4 woa bie dat D den diameter is (den diameter is twêe kêers de stroale).

### 3D
D'ippervlakte van e poar drie-dimensionoale vôorwerp'n:
*'t Ippervlak van e kubus:  6 s², met s de lengte van e zyde van den kubus
*'t Ippervlak van e bolke: 2 ((l × w) + (l × h) + (w × h)), met l, w en h de lengte, bridte en ogte van de bolke.
*'t Ippervlak van e  bol:   4 π r² met r de stroale van den bol.
*'t Ippervlak van e  cilinder: 2 π r (h + r), met r de stroale van de cirkelvormige boasis, en h d'ogte van de cilinder.
*'t Ippervlak van e  kegel: π r (r + √(r² + h²)), met r de stroale van de cirkelvormige boasis, en h d'ogte van de kegel.
Anzegem

**Anzegem** is e plekke en gemêente in de Belgische provinsje West-Vloandern. Anzegem ligt ip de grenze met de provinsje Ôost-Vloandern; 't dialect is 't er bevoorbeeld ol nie mi zuuver West-Vlams. 
thumb|left|Uutzicht ip Anzegem vanip de Tiegemberg

## Dêelgemêentn
Buutn Anzegem zelve liggn der in de gemêente nog de dêelgemêentn Grysloke (Gyzelbrechtegem), Yvegem (Ingooigem), Ter Vichtn (Vichte), Kaster en Tiegem. In 't hele weunn der verre 14.000 menschn in de gemêente.

:Bronne: Gemêente Anzegem

De gemêente Anzegem grenst an de volgnde dorpn en gemêentn:
thumb|left|300px|<center>Anzegem, dêelgemêentn en gebeurs. De gilwe gebiedn zyn bebouwd.

## 't Zien weird
:*Kyk noa [[Bouwkundig erfgoed in Anzegem]]*
*Sint-Jan-De-Doperkerke, gebouwd in de 12e-13e eeuwe. Ip 16 oktobre 2014 is de kerke afgebrand. 
*Hof ter Walskerke mè woatermeuln, den ênigstn in West-Vloandern die nog werkt 
*Landergemmeuln of Vanoottegemsmeuln, 17e eeuwe

Ofbeeldienge:Anzegem - Sint-Jan-de-Doperkerk 2.jpg|Sint-Jan-de-Doperkerke
ofbeeldienge:Kerk Sint-Jan-De-Doper.jpg|De kerke achter den brand
Ofbeeldienge:Anzegem - Hof ter Walskerke 1.jpg|Hof ter Walskerke
Langemark-Poelkapelle

**Langemark-Poelkapelle** is e Belgische gemêente in de provinsje West-Vloandern. 

De gemêente bestoat uut de dêelgemêentn Langemark, Poekapelle en Bikschôte. In de gemeente liggn wok nog de gehuchtn Madône en Sint-Juliens.

In 't hêle weunn der bykan 8.000 menschn in de gemêente.
Kurt Van Eeghem

thumb|Kurt Van Eeghem in 2011
**Kurt Van Eeghem** (Zêebrugge, 28 september 1952) is e televisie en radio-presentateur. Vo de moment weunt ie in Antwerpn.

## Carrière
* Van Eeghem is by de televisie begost in 1980 in Hitring, 'n populair muziekprogram vo de joenge gastn. 
* In 1984 presenteerde tie "Namen Noemen", 'n quiz. 
* In 1989 kwam't er 'n ander quiz: "De Drie Wijzen", mè bekende vedetten lik Jacques Vermeire, Kamagurka en Martin De Jonghe.
* In 2006 presenteerde tie "Heldenmoed" ip Radio 1.
* Van 2009 toet 2011 presenteerde tie 't radioprogram "De Sporen" ip Klara en begun 2012 "Cum Laude". 
## Varia
Kurt Van Eeghem is de broere van Marc Van Eeghem, een toneelspeelder.
Rik

thumb|Joenge gastn med u bloate rik
Ne **rik** is by de gewervelde beestn (en dus ôok by de mens), e gedeelte van 't lichoam met wervels en rebbn.

By de mens besloat de rik 't hêle uutwendige stik an 'n achterkant van de mens, van boovn de koente toe juust ounder de nekke en de schoern. 't Ippervlak ligt tegenover de buuk en de bost. De ruggegroate bepoalt d'ogte van de rik en de brèdte is bepoald deur de rebbekasse en de schoern. 

## Meugelikke probleemn
### Zêer
Zêer an e rik kut verschillige reedns en.
*Andoeniengn en ziektes: lumbago, ischias, hernia, tumors, ountstekiengn
*Persôonlikke reedns: gewicht, bouw, oudienge, stress, slichte coundiesche spiern
*Professionele reedns: te vele moetn effn, zittn, stoan of an 'n band stoan

### Verlammienge
Deur de rikkegroate lopt er e kanoal me merg, van woaruut dan der zenuwn loopn. At e rik ebrookn is, ku 't gebeurn dat da kanoal oek brikt en dat de mens (of de bêeste) woamei da 't gebeurt, verlamd grakt.
Belgische provinsjes

frameless|rechts

't Land **[[België]]** bestoat uut drie gewestn, woa dat er twêe zyn ounderverdêeld in **[[provinsje]]s**. Der woarn lange tyd neegn provinsjes in België, moa den 1 januoari 1995 es de vroegere provinsje Broabant ipgesplitst in Vlams-Broabant, Woals-Broabant en 't Brussels Hoofdstedelik Gewest.

## Provinsjes in 't [[Vlams Gewest]]
rechts|250px
# Provinsje Antwerpn, hôofdstad Antwerpn
# Provinsje Limburg, hôofdstad Hasselt
# Provinsje Ôost-Vloandern, hôofdstad Gent
# Provinsje Vlams-Broabant, hôofdstad Leuvn
# Provinsje West-Vloandern, hôofdstad Brugge

## Provinsjes in de [[Woalen]] of 't [[Woals Gewest]]
rechts|250px
# Provinsje Woals-Brabant, hôofdstad Woaver
# Provinsje Enegouwn, hôofdstad Bergn
# Provinsje Luuk, hôofdstad Luuk
# Provinsje Luxemburg, hôofstad Oarlen
# Provinsje Noamn, hôofstad Noamn

## Brussels Gewest
rechts|200px

Vo de stee van Brussel zyn de bevoegdeedn up provincioal niveau overg'eveld na 't Brussels Hoofdstedelik Gewest. Brussel makt dus gin deel (meer) uut van e provinsje.

## Overzicht

## Zie ook
* Hollandsche provinsjes

## Referensjes


## Externe koppeliengn
*Provinsjes ip belgium.be
Schoere

thumb|300px|Schoeregewricht
E **schoere** is in de menselyke anatomie 't stik van 't liev tussn de nekke en de bovenoarm. Der zyn dus twêe schoern an wezekantn van de nekke. Et schoeregewricht is 't mèèst beweeglikke van hèèl ouns liev.
Geweunlik èt e vint vele bredere schoers dan e vrouwe. 

## Sprêekwôordn mè 'Schoere'
* *t Zyn sterke schoern die de weelde kunn'n draagn*: je moed oal 'n sterke persoanlikheid zyn vo goed mè rykdom te kunn'n ommegoan.
* *De sterkste schoern moen de zwoarste lastn draagn*: dedee dien 't mèèste geld en moen de grotste bydrage doen.
* *Der vield un last van zen schoern*: je was ipgelucht.
* ''je schoern oender utwa zettn: an etwa begun
Erte

miniatuur|Schema van 't erte van e mens
Een **erte** is e holle spiere die, deurdat em geregeld t'hopetrekt, bloed deur e lichoam poempt. E simpel erte by d'insecten is geweunweg e holle buze die nu en ton e kêe t'hopetrekt en e klêen bitje vocht in bewegieng oudt, oungeveer in een richtienge. By zoogdieren (en dus ôok by de mens) is een erte ton were e gespecialiseerd orgoan met vier aparte koamers, die deur kleppn gescheen wordn.
Rebbe

thumb|E rebbe van e mens
De **rebbn** zyn beenders die tôpe de **rebbekasse** vormn. Z'omvattn de borstolte (thorax) van de gewervelden. De rebbn dienn vo 't beschermn van de loengn, 't erte en andr' orgoann in de borstolte.

't Geroamte van de mens èt 24 rebbn, 12 a wezekantn.

## In de mythologie
De legende da vintn e rebbe minder zoen èn dan de vrouwn is nie juste. Da's gebaseerd ip 't verhoal van Adam en Eva uut de Bybel.

## Culinair
Rebbekes van zwyns zyn ounder andere styf populair ip barbecues, woaby dat er mêestol frittn geetn zyn.
Emelbêestje

**Emelbêestjes**, **pimpampoentjes**, **pimpaljoentjes** of **piepauws** (Coccinellidae) zyn e familie van kleene kevers. Ze zyn mêestal rôod me zwarte bolln, mo ze bestoan in e masse kleurn en met of zounder bolln.

Emelbêestjes zyn stieve nuttige bêestn omdan ze e masse schild- en bladluuzn upeetn. E masse plantekwêkers gebruukn piepauws in te plekke van e masse lieters vergif te sputn, ol zyn der oek wel emelbêestjes die plantn eetn. 

In Vloandern is er oundertusschn oek en exoot (en Azioatiesche sôorte), die inevoerd ewist is voun in serrn en plantages luuzn up te frettn. Die sôorte is bezig me de sôortn van ol ier te verdryvn.
Schoe

thumb|<center>Leern schoe
E **schoe** is de mêest voorkommnde vorm van schoeisel. Schoes geevn beschermienge voe de voetn teegn de vuligeid, arte ground, koude, enz. Ze kunn 't loopn gemakkelikker moakn, moar ôok moeilikker (bv. schoes met tallongs). De vorm van schoes angt vree of van de mode.
Sluffer

thumb|right|220px|E poar sluffers
E **sluffer**, **slis**, **slyfer** of **savatte** is schoeisel voe binn. Sluffers zyn mêestol lichter en soepelder dan geweune schoes. Sluffers zyn dikkers van stoffe gemakt, en zyn dus nie geschikt voer in vule of vochtige omgeviengn te gebruukn; doa ku je sletsn voe gebruukn.

Der bestoan de volgende uutdrukkiengen:
* *je komt of ip zyn slissn*: je komt vôorzichtig en indirect iets vroagn of vôorstelln, je komt ip zyn duzendste gemak of
* *je wint da ip zyn slissn*: je wint etwod ip olle gemak
Ussel

Een **ussel**, e **wespe**, **waspe** of **fruttenier** is e sôorte insectn. Mêestal wordt doarounder verstoan: alle insectn uut de orde Hymenoptera en ounderorde Apocrita die gin bie, hommel of miere zyn.
Torre

[thumb|De poertorre in [Brugge is e torre van 1398 die in 1477 ols ipslagplatse en atelier voe buskruut gebruukt wierd]]
E **torre** is een oog gebouw da boovn d'andre gebouwn uutstikt. In 't algemeen wordt da woord nie gebruukt voe gebouwn die geweune verdiepiengn èn, gelik oge appartementn of kantôorn.

In België en andre Europese landn woarn vroeger kerketorrn d'oogste gebouwn in iedre gemêente.
Bus

[thumb|Ne bus in Ingeland met [Hoazeloare|Oazelneutn en hyacintn]]

**Bus** is begroeiienge die surtout uut boomn bestoat, met ook nog de legere oundergroei van plantn en uttn d'r by. De kruudloage is de loage plantn toet 135&nbsp;cm ôge en de struukloage dedie van 135&nbsp;cm toet 800&nbsp;cm. Doaboven klappn ze van de bôomnloage.
Schommel

Ne **schommel**, **ballesjiere**, **touter**, **toukter**, **renne**, **rudekoker** of **jutekako** is e toestel voe te speeln. Ne schommel is gemakt met e zitplankske dat aan wezekantn met e kôorde of een yzer is iphangn. Deur ip je beenn ip 't ritme van de sliengerende schommel mee te beweegn kuje ogger en ogger goan.
Ut

thumb|Bremstruuke
Een **ut** (hut), **nut** of **struuke** (Nederlands: *struik*) is e lêge plante. Meestal zyn da outachtige plantn, die juste boovn de ground vertakkn en dus ginne stam ein.
Soms wird de outachtige versie ôok angeduud me **troenk**.
Uttebôonn zyn de struukvariëteit van princessebôonn (sperziebôonn), in tegenstellienge met de klemvariëteit da we de persebôonn noemn.
Buus

thumb|<center>nen autobus

Nen **autobus** is e motorvoertuug en oopnboar vervoermiddel woa da je mêer of acht menschn in kut vervoern. Vroeger noemdn ze da *omnibus*, wat in 't Latyn wilt zeggn "voe iederêen". Loater zyn "auto" en "omnibus" tegoare gebrocht noa "autobus". Een veel gebruukte korte benoaminge is "bus".

Nie te verwarrn met bus.